ከቆዳና ቆዳ ውጤቶች ከ44 ሚሊየን ዶላር በላይ ገቢ ተገኘ
 በበጀት የቆዳ ዓመቱ የመጀመሪያ አራት ወራት ከቆዳና ቆዳ ውጤቶች ዘርፍ ከ44 ሚሊየን የአሜሪካ ዶላር በላይ ገቢ መገኘቱን የቆዳ ኢንዱስትሪ ልማት ኢንስቲትዩት አስታወቀ።የኢንስቲትዩቱ የኮርፖሬት ኮሙኒኬሽን ዳይሬክቶሬት ዳይሬክተር አቶ ብርሃኑ ሥርጃቦ ለዋልታ እንደገለጹት ገቢው የተገኘው ካለቀለት ቆዳ ፤ ከጫማ ፤ ከቆዳ ጓንት እንዲሁም ከሌሎች የቆዳ አልባሳትና እቃዎች ነው።ገቢው ባለፈው ዓመት በተመሳሳይ ወቅት ተገኝቶ ከነበረው የ38 ነጥብ 5 ሚሊዮን የአሜሪካን ዶላር ጋር ሲነፃፀር የ5 ነጥብ 5 ሚሊዮን ዶላር ብልጫ እንዳለውም ተናግረዋል።ከፍተኛ እሴት የተጨመረባቸዉን ምርቶች ወደ ዉጭ በመላክ ዘርፉ ወደ ኢንዱስትሪ መር ኢኮኖሚ ለሚደረገዉ ሽግግር የበኩሉን ሚና እንዲያበረክት የተሰጠው ትኩረት ለገቢው ማደግ አስተዋጽኦ ማድረጉን ነው የጠቀሱት።መንግስት በእድገት እና ትራንስፎርሜሽን እቅድ አመቱ መጠናቀቂያ ከቆዳ እና ቆዳ ዉጤቶች ኢንዱስትሪ ዘርፍ 500 ሚሊየን ዶላር የሚጠጋ ገቢ ለማግኘት አቅዶ እየሰራ እንደሚገኝ መናገራቸውንም የዋልታ ኢንፎርሜሽን ማዕከል ዘገባ ይጠቁማል።